امریکا پرزیدنتی دونالد ترامپ مودافعه ناظیرلیگینه (پنتاگون) امریکا اردوسونون آلتینجی قولو اولا‌راق اوزای  قوه‌لری‌نین یارادیلماسی باره‌ده تاپشیریق وئردی.
امریکا پرزیدنتی دونالد ترامپ آغ ائوده کئچیریلن میللی اوزای شوراسی‌نین ایجلاسیندا امریکان اردوسونون یئنی قوروجولوغو حاقیندا دانیشدی.
امریکانین یالنیز یئر کوره‌سینده دئییل، اوزای-دا دا تأثیر گوجونون اولماسی‌نین واجیب‌لیگینی قئید ائدن ترامپ: "امریکانی مودافعه ائدرکن امریکانین اوزای دا یالنیز موجود اولماسی کیفایت دئییل، امریکا اوزای دا تأثیر گوجونه مالیک اولما‌لی‌دیر" دئدی.
ترامپ بو مقصدین الده ائدیلمه‌سی ایله علاقه‌دار: "سلاح‌لی قوه‌لرین آلتینجی قولو اولا‌راق اوزای قوه‌لری‌نین یارادیلماسی اوچون لازیمی ایشلرین درحال باشلانماسی مقصدیله مودافعه ناظیرلیگینه تاپشیریق وئردیم. بو، بؤیوک آددیم‌دیر. حربی هاوا قوه‌لریمیز اولا‌جاق، عینی زاماندا، حربی اوزای قوه‌لریمیز اولا‌جاق" دئیه دانیشدی.
دونالد ترامپ چیخیشین‌دان سونرا اوزای قوه‌لری‌نین یارادیلماسی باره‌سیندکی فرمانی ایمضالادی.
